གཉིས་པ་དེ་ཕྱི་རྒྱལ་ལུང་པར་འཚར་ལོངས་འབྱུང་བཞིན་པའི་བོད་པའི་གཞོན་སྐྱེས་མང་པོ་ཞིག་ལ་བོད་སྐད་དང་བོད་གཞས་ལ་དོ་སྣང་དེ་ཙམ་མེད་མཁན་དང་ཁ་ཤས་བོད་སྐད་གཅིག་ཀྱང་མི་རྒྱག་མཁན་མང་པོ་ཞིག་ཡོད་མོད།དེ་འདྲ་རིགས་ཁ་ཤས་ཀྱིས་ང་ཚོའི་གཞས་ལ་ཉན་རྗེས་བོད་པའི་སྐད་དང་རིག་གཞུང་ལ་དོ་སྣང་སླེབས་པ་དེ་འདྲ་བྱུང་སོང་།དཔེར་ན་ང་ཚོས་ཐེངས་གཅིག་ཨ་རིའི་སཱན་ཧྥ་རན་སིས་ཁོ་ཞེས་པའི་ས་གནས་དེར་གཞས་ཤིག་བཏང་བ་ཡིན།སྐབས་དེར་བོད་པའི་གཞོན་སྐྱེས་ཁག་ཅིག་ང་ཚོའི་སར་སླེབས་ཏེ་ཁོང་ཚོས་སྔོན་མ་ཡིན་ན་བོད་གཞས་ལ་དོ་སྣང་མེད་ཀྱང་ཁྱེད་ཚོའི་གཞས་ལ་ཉན་པས་བོད་གཞས་ཉན་རྒྱུ་འགོ་འཛུགས་རྒྱུ་ཡིན་ཞེས་ལབ་ཀྱི་འདུགདེ་འདྲའི་གནས་ཚུལ་མང་པོ་བྱུང་ན་གཞོན་སྐྱེས་ནང་བོད་པའི་སྐད་དང་རིག་གཞུང་ལ་དོ་སྣང་ཡོད་མཁན་མང་པོ་ཡོང་རྒྱུ་རེད་བསམ་གྱི་འདུག་པས་དེ་ནི་དམིགས་ཡུལ་གཅིག་རེད།